Mclaren+Mercedes

McLaren este o echipă de __Formula 1__ care activează în campionatul mondial de profil încă din __1966__, trei ani după ce a fost înfiinţată de către __Bruce McLaren__. În prezent ea este coordonată de către __Ron Dennis__. McLaren este una dintre cele mai de succes echipe de __Formula 1__, câştigând până în prezent opt titluri mondiale în campionatul constructorilor şi unsprezece în cel al piloţilor. Ea se situează pe locul secund în topurile participărilor, victoriilor şi pole position-urilor din __Formula 1__, în fiecare fiind depăşită doar de __Scuderia Ferrari__. Compania germană __Mercedes Benz__ este furnizor de motoare, germanii fiind de asemenea şi acţionari la **McLaren Group**, compania mamă a echipei, cu 40% din acţiuni, restul fiind împărţite în mod egal de __Ron Dennis__ şi __Mansour Ojjeh__. În prezent McLaren îl înregimentează pe __Fernando Alonso__, campionul ultimelor două sezoane în __Formula__

Anii 2000 Sezonul __2000__ a debutat mai slab pentru McLaren, dar în lunile de vară __Mika Hakkinen__ a avut puterea să revină, preluând la un moment dat şefia în campionatului piloţilor. În Marele Premiu al Statelor Unite ale Americii a abandonat însă, motorul său cedase, şi s-a îndepărtat de titlu, acesta revenind lui __Michael Schumacher__, finlandezul terminând sezonul pe locul secund, acelaşi pe care a terminat McLaren şi în intrecerea constructorilor. În __2001__ a fost rândul lui __David Coulthard__ să îşi încerce norocul la titlul mondial, dar opoziţia a fost prea puternică în acel an. A urmat apoi un sezon în __2002__ în care nici o echipă nu a putut rivaliza cu __Ferrari__, dar în __2003__ McLaren a revenit în lupta pentru titlul suprem al piloţilor. Debutul anului a fost foarte bun, __David Coulthard__ câştigând în __Australia__, iar __Kimi Räikkönen__, cel care a fost adus la McLaren în locul lui __Mika Hakkinen__, în __Malaezia__, propulsând McLaren în postura de prima candidată la titlul mondial. Revenirea lui __Michael Schumacher__ şi __Ferrari__ a fost însă puternică. Totuşi, beneficiind de schimbarea sistemului de punctaj şi având parte de o evoluţie constantă chiar dacă nu a mai câştigat curse, __Kimi Räikkönen__ a rămas mereu în plasa lui __Michael Schumacher__, fiind invins de acesta abia în ultima cursă. __Kimi Räikkönen__ a devenit atunci vicecampion mondial al piloţilor, McLaren terminând pe locul trei în campionatul constructorilor. A urmat un nou sezon slab în __2004__, dar şi o revenire puternică în __2005__ când acelaşi __Kimi Räikkönen__, acum secondat de __Juan Pablo Montoya__, s-a duelat pentru titlul mondial până înspre finalul sezonului. Numeroasele probleme tehnice, mai ales la nivelul motorului au dus până la urmă la pierderea sa. McLaren nu a reuşit să se impună nici măcar la constructori, deşi a câştigat mai multe curse decât campionii de la __Renault F1__. __2006__ a fost un alt sezon foarte slab pentru McLaren, fiind primul din __1996__ încoace în care nu s-a câştigat nici o cursă. La finalul sezonului __Kimi Räikkönen__ a plecat de la echipă, fiind înlocuit cu __Fernando Alonso__, campionul ultimelor două sezoane în __Formula 1__.